CELEX: C2005/093/70
Language: fi
Date: 2005-04-16 00:00:00
Title: Asia T-58/05: Isabel Clara Centeno Mediavillan ynnä muiden 3.2.2005 Euroopan yhteisöjen komissiota vastaan nostama kanne

16.4.2005   
            
            
               FI
            
            
               Euroopan unionin virallinen lehti
            
            
               C 93/38
            
         Isabel Clara Centeno Mediavillan ynnä muiden 3.2.2005 Euroopan yhteisöjen komissiota vastaan nostama kanne
   (Asia T-58/05)
   (2005/C 93/70)
   Oikeudenkäyntikieli: ranska
   Isabel Clara Centeno Mediavilla, kotipaikka Sevilla (Espanja) ja 16 muuta kantajaa ovat nostaneet 3.2.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Georges Vandersanden, Laure Levi ja Aurore Finchelstein.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa kantajista heidän palvelukseen ottamistaan koskevissa päätöksissä tehdyn palkkaluokan määrittämisen siltä osin kuin se perustuu uusien henkilöstösääntöjen liitteessä XIII olevan 12 artiklan 3 kohdalle
            
         
               —
            
            
               näin ollen muodostaa kantajien urat uudelleen (heidän työkokemuksensa huomioiminen täten korjatussa palkkaluokassa, heidän urakehitystään koskevat oikeutensa ja heidän eläkeoikeutensa mukaan lukien) heidän nimittämispäätöksistään alkaen siinä palkkaluokassa, johon heidät olisi pitänyt nimittää sitä avointa kilpailua koskevan ilmoituksen perusteella, jonka johdosta heidät kirjattiin varallaololistalle, siinä palkkaluokassa, joka tässä avointa kilpailua koskevassa ilmoituksessa mainitaan, tai siinä palkkaluokassa, joka vastaa uusien henkilöstösääntöjen mukaista palkkaluokan määrittämistä (ja asianmukaista palkkatasoa ennen 1.5.2004 sovellettujen sääntöjen mukaisesti)
            
         
               —
            
            
               myöntää kantajille, siihen päivään asti, kun heidän palkkaluokkaan määrittämistään koskeva sääntöjenmukainen päätös tehdään, viivästyskorkoja Euroopan keskuspankin vahvistaman korkokannan perustella kaikista niistä summista, jotka vastaavat erotusta heidän palvelukseen ottamistaan koskevissa päätöksissä tehtyä palkkaluokan määrittämistä vastaavien palkkojen ja niiden palkkojen välillä, joihin heillä olisi pitänyt olla oikeus
            
         
               —
            
            
               velvoittaa komission korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut
   Kantajat osallistuivat kilpailuihin, joissa komissioon otettiin palvelukseen virkamiehiä, ja heidät kirjattiin varallaololuetteloon ennen 1.5.2004, jolloin Euroopan yhteisöjen virkamiehiin sovellettavien henkilöstösääntöjen ja yhteisöjen muuta henkilöstöä koskevien palvelussuhteen ehtojen muuttamisesta 22 päivänä maaliskuuta 2004 annettu neuvoston asetus (EY, Euratom) N:o 723/2004 (1) tuli voimaan. Kantajat nimitettiin 1.5.2004 jälkeen ja heidän palkkaluokkiensa ja palkkatasojensa määrittäminen tapahtui uuden asetuksen siirtymäsäännösten, kuten liitteessä XIII olevan 12 artiklan säännösten, mukaisesti. Kantajat toteavat yhtäältä, että tästä oli seurauksena määrittäminen alempiin palkkaluokkiin kuin kilpailuilmoituksissa mainitut palkkaluokat, ja toisaalta, että heille myönnetyt uudet palkkaluokat eivät myöskään vastaa niitä entisten ura-alueiden A ja B palkkaluokkia, joissa heidän palvelukseen ottamisensa tapahtui.
   Kanteensa tueksi kantajat esittävät ensimmäiseksi väitteen liitteessä XIII olevan 12 artiklan lainvastaisuudesta. Kantajat katsovat, että uusien henkilöstösääntöjen liitteessä XIII olevalla 12 artiklalla loukataan yhdenvertaisen kohtelun ja syrjintäkiellon periaatteita siltä osin kuin saman kilpailun läpäisseitä henkilöitä, kun on kyse heidän palkkaluokkansa määrittelemisestä, on kohdeltu eri tavoin sen mukaan, onko heidät otettu palvelukseen ennen 1.5.2004 vai sen jälkeen.
   Kantajat väittävät lisäksi, että liitteessä XIII olevalla 12 artiklalla rikotaan uusien henkilöstösääntöjen 31 artiklaa. Kantajien mukaan palkkaluokka, joka palvelukseen otetulle virkamiehelle on 31 artiklan mukaan myönnettävä, on kantajan läpäisemän kilpailun kilpailuilmoituksessa mainittu palkkaluokka.
   Kantajat vetoavat myös siihen, että liitteessä XIII olevalla 12 artiklalla rikotaan uusien henkilöstösääntöjen 5 artiklaa ja loukataan yhdenvertaisen kohtelun ja syrjintäkiellon periaatteita sekä viran ja palkkaluokan vastaavuuden periaatetta. Kantajat väittävät, että heidän virkojaan ei ole määritelty uudelleen tehtävien luonteeseen ja tasoon nähden jokaisen vakiotoimen kannalta ja että uusien henkilöstösääntöjen 5 artiklan 5 kohdan vastaisesti kantajiin ei sovellettu samoja palvelukseen ottamisen ja urakehityksen edellytyksiä kuin saman kilpailun läpäisseisiin henkilöihin, jotka nimitettiin ennen 1.5.2004.
   Kantajat vetoavat myös siihen, että liitteessä XIII olevalla 12 artiklalla loukataan oikeusvarmuuden ja taannehtivuuskiellon periaatteita, kantajien saavutettuja oikeuksia ja heidän perusteltua luottamustaan. Kantajien mukaan heillä oleva oikeus tulla määritellyiksi johonkin tiettyyn palkkaluokkaan, syntyi siitä hetkestä alkaen, kun heidät kirjattiin varallaololuetteloon, ja heillä on tästä tiedosta alkaen ollut varmuus siitä, että jos heidät nimitetään, se tapahtuu kilpailuilmoituksessa mainittuun palkkaluokkaan.
   Kantajat vetoavat lopuksi siihen, että uusien henkilöstösääntöjen 10 artiklaa on rikottu, koska henkilöstökomiteaa ei kuultu toisen kerran silloin, kun komissio muutti henkilöstösääntöjen muuttamista koskevaa alkuperäistä ehdotustaan ja toi esille tekstin, jonka laillisuus nyt kiistetään.
   Kanteidensa tueksi kantajat vetoava myös siihen, että hyvän hallinnon periaatetta, huolellisuusvelvollisuuden periaatetta, avoimuuden periaatetta, perustellun luottamuksen periaatetta, vilpittömän mielen periaatetta, yhdenvertaisen kohtelun ja syrjintäkiellon periaatetta ja viran ja palkkaluokan vastaavuuden periaatetta on loukattu.
   
      (1)  EUVL L 124, s. 1.